Cyn chwaraewr pêl-droed rhyngwladol Cymru a chlybiau Lerpwl a Wrecsam ydy **Joey Jones** (ganwyd **Joseph Patrick Jones** ar 4 Mawrth 1955 ym Mangor, Gwynedd). Jones oedd y Cymro cyntaf i ennill Cwpan Pencampwyr Ewrop pan oedd yn aelod o dîm Lerpwl drechodd Borussia Mönchengladbach ym 1977.

Gyrfa clwb
----------

### Wrecsam

Ymunodd Jones â Wrecsam ym 1971 gan wneud ei ymddangosiad cyntaf i'r clwb yn erbyn Caer yng Nghwpan Cymru. Er i Wrecsam golli'r gêm, gwnaeth ei ymddangosiad cyntaf yn y gynghrair yn erbyn Rotherham United yn y gêm nesaf.

Aeth Jones ymlaen i fod yn aelod allweddol o’r tîm gyrhaeddodd rownd yr wyth olaf o Gwpan FA Lloegr am y tro cyntaf yn hanes Wrecsam ym 1973-74 a llwyddodd i ennill Cwpan Cymru ym 1974-75 wrth i Wrecsam drechu Caerdydd yn y rownd derfynol.

### Lerpwl

Yn ystod yr haf ym 1975 cafodd Jones ei brynnu gan Lerpwl am £110,000 a gwaneth ei ymddangosiad cyntaf yn erbyn Queens Park Rangers yng ngêm agoriadol tymor 1975-76. Er na llwyddodd i wneud ei farc yn ystod ei dymor cyntaf, llwyddodd i ddod yn aelod allweddol o'r tîm ar gyfer tymor 1975-76 wrth i Lerpwl ennill Cynghrair Lloegr, Cwpan Pencampwyr Ewrop a chyrraedd rownd derfynol Cwpan FA Lloegr.

Er ei lwyddiant ym 1976-77, roedd Jones yn ei chael yn anodd i gadw ei le yn y tîm y tymor canlynol. Roedd yn eilydd yn rownd derfynol Cwpan Pencampwyr Ewrop yn erbyn Club Brugge yn Stadiwm Wembley a dychwelodd i Wrecsam yn ystod haf 1978 ar ôl gwneud 100 o ymddangosiadau dros Lerpwl.

### Wrecsam

Dychwelodd i Wrecsam ar gyfer tymor 1978-79 am £210,000, ffi sy'n parhau i fod yn record i'r clwb.

### Chelsea

Wedi pedwar tymor gyda Wrecsam, cafodd Jones ei brynnu gan Chelsea am £34,000 ym 1982 gan ailymuno â chyn reolwr Wrecsam, John Neal yn Stamford Bridge. Roedd yn rhan o'r tîm lwyddodd i osgoi disgyn i'r Drydedd Adran ar ddiwrnod olaf y tymor cyn sicrhau pencampwriaeth yr Ail Adran a dyrchafiad i'r Adran Gyntaf yn nhymor 1983-84. Ond wedi tymor yn y brif adran cafodd Jones ei werthu i Huddersfield Town am £35,000 yn Awst 1985.

### Huddersfield a Wrecsam

Treuliodd Jones dau dymor gyda Huddersfield, a cafodd ei enwebu'n Chwaraewr y Tymor gan y cefnogwyr yn ystod ei dymor cyntaf.

Dychwelodd i Wrecsam ym 1987 a cafodd ei benodi'n chwaraewr/hyfforddwr y clwb pan benodwyd Brian Flynn yn rheolwr yn Rhagfyr 1989. Cyhoeddodd ei ymddeoliad o chwarae pêl-droed ym Mawrth 1992.

Gyrfa ryngwladol
----------------

Gwnaeth Jones ei ymddangosiad cyntaf dros Gymru yn erbyn Awstria ar Y Cae Ras, Wrecsam yn ystod gemau rhagbrofol Euro 76. Llwyddodd Jones i dorri record Ivor Allchurch am y nifer fwyaf o gapiau dros ei wlad wrth ennill cap rhif 69 yn erbyn Gweriniaeth Iwerddon ym 1986.

Aeth ymlaen i ennill 72 o gapiau dros Gymru - record oedd yn sefyll hyd nes i Peter Nicholas ennill cap rhif 73 yn 1991

Anrhydeddau
-----------

Wrecsam
* Cwpan Cymru (1): 1974–75

Lerpwl
* Cynghrair Lloegr (1): 1976-77
* Cwpan Pencampwyr Ewrop (2): 1976-77, 1977-78
* Cwpan UEFA (1): 1975-76
* Super Cup UEFA (1): 1977

Chelsea
* Ail Adran Cynghrair Lloegr (1): 1983-84

Cyfeiriadau
-----------

1. ↑  "Wales – Record International Players". RSSSF.com.
2. ↑  Jones, Joey (2005). *Oh Joey, Joey!*. JohnBlake. t. 2. ISBN 9 781844 541355.
3. ↑  "Joey Jones: Wales' first European Cup winner". *BBC Sport*. Unknown parameter `|published=` ignored (help)
4. 1 2 3  "Heddiw Mewn Hanes: Mawrth 4". *Sgorio*. Unknown parameter `|published=` ignored (help)
5. 1 2 3 4  "Hall of Fame". *Wrexham AFC*. Archifwyd o'r gwreiddiol ar 2014-04-16. Cyrchwyd 2015-07-22. Unknown parameter `|published=` ignored (help)
6. 1 2  "Profile: Joey Jones". *LFChistory*. Unknown parameter `|published=` ignored (help)
7. ↑  "1975-76 QPR v Liverpool". *11v11*.
8. ↑  "Chelsea Sporting Heroes: Joey Jones". *Sporting-Heroes.net*.
9. ↑  "1975: Wales v Austria". *eu-football.info*. Unknown parameter `|published=` ignored (help)
10. ↑  "Heddiw Mewn Hanes: Mai 22". *Sgorio*. Unknown parameter `|published=` ignored (help)
11. ↑  "1986: Rep.Ireland v Wales". *eu-football.info*. Unknown parameter `|published=` ignored (help)
12. ↑  "1986: Canada v Wales". *eu-football.info*. Unknown parameter `|published=` ignored (help)
13. 1 2  "Wales - Record International Players". *RSSSF*. Text "published-rsssf.com "ignored (help)
14. ↑  "1991: Wales v Luxembourg". *eu-football.info*. Unknown parameter `|published=` ignored (help)

|  |  |
| --- | --- |
| Awdurdod | 
* WorldCat
* VIAF: 70909991
* LCCN: nb2005017548

 |